America Party

America Party (), është një parti politike në Shtetet e Bashkuara të Amerikës, e themeluar nga Elon Musk më 6 korrik 2025. Ajo u shpall publikisht më 5 korrik, pas përplasjeve të tij me presidentin amerikan Donald Trump mbi projektligjin e quajtur One Big Beautiful Bill Act (). 

 Historiku 
Më 5 qershor 2025, Elon Musk publikoi një sondazh në rrjetin social X, duke pyetur nëse duhej krijuar një parti e re për të përfaqësuar "80% të popullsisë që ndodhet në mes".  
Më shumë se 80% e votuesve në sondazh u shprehën pro.  
Partia u regjistrua zyrtarisht pranë Komisionit Federal të Zgjedhjeve më 6 korrik 2025.

Musk u përfshi në diskutime publike për krijimin e një force të tretë politike që do të sfidonte sistemin dypartiak amerikan. Ai kritikoi të dy partitë kryesore si pjesë të një "unipartie".

 Ideologjia dhe platforma 
Musk deklaroi se partia e tij do të ketë në thelb parime të konservatorizmit fiskal, me fokus uljen e defiçitit buxhetor.  
The New York Times vuri në dukje se platforma ideologjike e partisë së tij përfshin gjithashtu deregulimin, tregtinë e lirë, dhe mbështetjen për imigracionin e punëtorëve të kualifikuar.

 Strategjia zgjedhore 
Sipas një sondazhi të Quantus Insights në korrik të 2025, rreth 40% e amerikanëve do të mbështesnin një parti të tretë të udhëhequr nga Musk, ndërsa 14% shprehën gatishmëri të lartë për të votuar për të.

Musk deklaroi se partia mund të fokusohej në "dy ose tre vende në Senat" dhe "tetë deri në dhjetë distrikte në Dhomën e Përfaqësuesve", për të përfaqësuar "vullnetin e përgjithshëm" dhe për të ndikuar në vendimmarrjet ligjore.  
Ai deklaroi gjithashtu se partia e tij do të garonte në mënyrë të pavarur nga demokratët dhe republikanët, duke u angazhuar për bashkëbisedime legjislative me të dyja palët.

 Referime